נשארים לחג

נשארים לחג (באנגלית: The Holdovers) הוא סרט דרמה אמריקאי משנת 2023, בבימויו של אלכסנדר פיין ותסריט בידי דייוויד המינגסון. הסרט מתרחש בחורף 1970 ונמשך לתחילת 1971. מככב בו פול ג'יאמטי כמורה קפדן להיסטוריה קלאסית עתיקה בפנימייה בניו אינגלנד שבצפון-מזרח ארצות הברית, שנאלץ ללוות מספר תלמידים שאין להם לאן ללכת בחופשת חג המולד. לצידו משחקים דומיניק ססה, אחד התלמידים, ודאווין ג'וי רנדולף, מנהלת הקפיטריה של הפנימייה. המינגסון ביסס את התסריט על חווייותיו בתקופת התיכון. הסרט הוקרן בבכורה עולמית בפסטיבל הקולנוע בטליורייד ב-31 באוגוסט 2023, ויצא לאקרנים בארצות הברית על ידי פוקוס פיצ'רס ב-27 באוקטובר 2023. הוא זכה לביקורות חיוביות והכניס 38 מיליון דולר. בישראל יצא הסרט ב-8 בפברואר 2024. הסרט נבחר לאחד מ-10 הסרטים המובילים של 2023 על ידי המכון האמריקאי לקולנוע, וזכה לשבחים רבים, כולל שתי זכיות בפרסי גלובוס הזהב ובפרסי האקדמיה הבריטית לקולנוע. רנדולף זכתה בפרס שחקנית המשנה הטובה ביותר בשני הטקסים. הסרט זכה גם בחמש מועמדויות בפרס האוסקר, כולל לסרט הטוב ביותר. פול הונהאם, מורה בלתי אהוב באקדמיית בארטון, מוסד אמריקאי ייחודי וספציפי, מעין שילוב של מכינה ופנימייה לבנים בלבד, שנועד להכשיר נערים פריבילגים לקראת לימודים בקולג' יוקרתי בחוף המזרחי, ומשם המשך החיים שלהם יהיו סלולים. הציפייה ממנו ומצוות המורים, היא שלא יפריע. הרבה מהבנים הם "בנים של", והוא אמור לתת להם מאה יהיה מה שיהיה. אך פול הוא עוף מוזר, שמתעקש לחנך את התלמידים שלו ולתת את הציון שמגיע להם. כתוצאה מכך, ולמרות הידע שלו וחוכמתו, גם ההנהלה וגם החניכים מתעבים אותו. החיכוך מגיע לשיאו לקראת חג המולד. הרוב המוחלט של התלמידים נוסעים לחופשה עם המשפחה, אבל יש כמה שאין להם עם מי להיות ולכן נשארים בקמפוס. ההנהלה מחפשת מורה שיישאר במקום על תקן מבוגר אחראי, וכיוון שפול הוא לוזר בלי ילדים, קל להפיל את זה עליו. כך הוא מוצא את עצמו משגיח על אנגוס, אחד מן התלמידים הכי עוינים ומנוכרים שלו. השניים נדרשים לבלות יחדיו במקום השומם, והם פוגשים בו דמויות נוספות שהחג שלהן לא שמח. למשל, את הטבחית של המוסד, אם שכולה שבנה מת בצבא, אליו התגייס כדי לממן את שכר הלימוד, כי כך עושים אמריקאים שאין להם הורים עשירים. הם מתרועעים גם עם מלצרית שעושה משמרות הן בחג ההודייה והן בחג המולד כדי לגמור את החודש. פול הוא מורה שלכאורה בשר מבשרה מן העילית האינטלקטואלית של אמריקה, אבל בז לה ולאיך שהיא מתנהלת. אנגוס לכאורה חלק מן השמנא והסלתא, אלא שהוריו ממש לא משפחה למופת - משפחתו לא מתפקדת. כלומר, שניהם אנדרדוגים שלא באמת שייכים לשום מקום, עם רגל פה ורגל שם. הם לא בני מעמד הפועלים, אבל גם בשום אופן לא נציגים של הפריבילגיה. הנכונות של השניים לחצות את הקווים מוציאה אותם למסע, שחוצה קלות גם את גבולות הקמפוס, ומוביל בסופו של דבר לכמה שיאים רגשיים. פול ג'יאמטי בתפקיד פול הונהאם, מורה בלתי אהוב באקדמיה התיכונית בארטון. דומיניק ססה בתפקיד אנגוס, תלמיד פיקח אך בלתי ממושמע, שאינו חוזר הביתה בחג המולד. דאווין ג'וי רנדולף בתפקיד מרי, הטבחית הראשית של האקדמיה, שבנה מת לאחרונה במלחמת וייטנאם. קארי פרסטו בתפקיד לידיה קריין, מנהלת בית הספר שעובדת גם כמלצרית. מייקל פרובוסט בתפקיד ג'ייסון סמית'. בריידי הפנר בתפקיד טדי קונץ מדיה וקבצים בנושא נשארים לחג בוויקישיתוף "נשארים לחג", במסד הנתונים הקולנועיים IMDb (באנגלית) "נשארים לחג", באתר Rotten Tomatoes (באנגלית) "נשארים לחג", באתר Metacritic (באנגלית) "נשארים לחג", במסד הנתונים הקולנועיים KinoPoisk (ברוסית) ארז דבורה, קשה להאמין שדמויות כאלה מרירות יעמדו במרכז הסרט הכי מרגש שראינו כבר תקופה, באתר ynet, 11 בפברואר 2024 נתנאל שלומוביץ, "נשארים לחג": אחד הבמאים הטובים והרגישים ביותר בהוליווד חוזר לשיאו, באתר הארץ, 8 בפברואר 2024 San Diego Film Critics, 2023 San Diego Film Critics Society Award Winners, San Diego Film Critics Society, ‏2023-12-19 (באנגלית אמריקאית) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) Valerie Complex, Black Reel Awards Nominations: ‘The Color Purple’ And ‘Rustin’ Dominate, Deadline, ‏2023-12-15 (באנגלית אמריקאית) AACTA International Awards, www.aacta.org (ב־Australian English) film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19. Alli Rosenbloom, Lisa Respers France, SAG Awards 2024: Winners list, CNN, ‏2024-02-25 (באנגלית) Matt Donnelly,Jordan Moreau, Matt Donnelly, Jordan Moreau, PGA Awards 2024: ‘Oppenheimer’ Producers Win Top Honor, Variety, ‏2024-02-26 (באנגלית אמריקאית) 2024 Indie Spirit Awards: See the Complete List of Winners, Peoplemag (באנגלית) Matt Neglia, The 2023 Satellite Award (IPA) Winners, Next Best Picture, ‏2024-03-04 (באנגלית אמריקאית) The 96th Academy Awards | 2024, www.oscars.org, ‏2024-01-23 (באנגלית) Winners, NAACP Image Awards (באנגלית אמריקאית) 2024 Writers Guild Awards: ‘The Holdovers,’ ‘American Fiction,’ ‘Succession’ Among Winners, The Hollywood Reporter, ‏2024-04-15 (באנגלית אמריקאית)